stanford-oval/wikipedia huggingface dataset:
The Black Waltz

| The Black Waltz Kalmah |
| --- | --- | --- |

Studioalbumin tiedot
 Äänitetty : marraskuu 2005 Tico-Tico -studio
 Julkaistu: 22. helmikuuta 2006
 Tuottaja(t): Ahti Kortelainen
 Tyylilaji: melodinen death metal, thrash metal
 Kesto: 47.24
 Levy-yhtiö: Spinefarm
Listasijoitukset
  Suomen virallinen lista: 38.
Kalmahin muut julkaisut
| Swampsong 2003 | The Black Waltz 2006 | For the Revolution 2008 |
The Black Waltz on suomalaisen melodinen death metal -yhtye Kalmahin albumi, joka julkaistiin vuonna 2006. Musiikillisesti yhtye on ottanut askeleita thrash metallin suuntaan ja Pekka Kokon laulutyyli on muuttunut kokonaan perinteiseksi matalaksi death metal -murinaksi, kun taas edellisillä albumeilla se edusti enemmän korkeaa rääkymistä.
Albumi nousi Suomen virallisen listan sijalle 38.
Kappaleet

Defeat – 5.32
Bitter Metallic Side – 4.27
Time Takes Us All – 4.22
To the Gallows – 4.40
Svieri Doroga – 1.08
The Black Waltz – 4.37
With Terminal Intensity – 4.56
Man of the King – 4.02
The Groan of Wind – 5.02
Mindrust – 4.06
One from the Stands – 4.32
Kokoonpano

Pekka Kokko – laulu, kitara
Antti Kokko – kitara
Janne Kusmin – rummut
Timo Lehtinen – basso
Marco Sneck – koskettimet
Kokoonpano > Tuotanto

Ahti Kortelainen – äänittäjä, miksaaja
Mika Jussila – masteroija
Vesa Ranta – kansikuva, layout, valokuvat
Arvostelut

Desibeli.net:
Imperiumi.net:
Soundi:
Aiheesta muualla

The Black Waltz Discogsissa. (englanniksi)
Albumi The Black Waltz Encyclopaedia Metallum -sivustolla (englanniksi)
Kalmah
| --- | --- |
Studioalbumit:   Swamplord  They Will Return  Swampsong  The Black Waltz  For the Revolution  12 Gauge  Seventh Swamphony  Palo  Kalmah 
Demot:  Svieri Obraza
Jaakkima Kilpi

Erik Jaakkima Volter Kilpi (3. toukokuuta 1914 Helsinki – 26. syyskuuta 1988 Espoo) oli suomalainen tekniikan tutkija. Hän oli Tampereen teknillisen korkeakoulun mekaanisen teknologian professori 1969–1977. Hän laati konepajatekniikan ja työnjohto-opin oppi- ja käsikirjoja.
Kilven isä oli kirjailija Volter Kilpi.
Invencible (1739)

| Invencible |
| --- | --- |

Aluksen vaiheet
Rakentaja:  Havanna
Laskettu vesille:  4. marraskuuta 1739
Palveluskäyttöön:  1740
Loppuvaihe:  tuhoutunut salamaniskun sytyttämänä 30. kesäkuuta 1741
Tekniset tiedot
Uppouma:  1 691,5 t (arqueo)
Pituus:  44,81 m (köli)
Leveys:  15,39 m
Syväys:  7,01 m
Aseistus
Aseistus:  alempi tykkikansi: 28 × 24 naulan tykkiä ylempi tykkikansi: 30 × 18 naulan tykkiä puoli- ja etukansi: 12 × 8 naulan tykkiä
Invencible oli vuonna 1739 vesille laskettu Espanjan laivaston Invencible-luokan kaksikantinen 70-tykkinen linjalaiva.
Valmistus

Laivastoministeri Zenon de Somodevilla y Bengoechea, Marqués de la Ensenada, tilasi aluksen tammikuussa 1738 Havannasta. Se laskettiin vesille 4. marraskuuta 1739 ja otettiin palvelukseen loppuvuodesta 1740.
Palvelus

Vuonna 1740 alus lähti Veracruziin päällikkönään Rodrigo de Torres y Morales, mistä se palasi saattueen ja laivueen mukana Havannaan 28. syyskuuta. Ollen edelleen Torresin lippulaivana alus saapui 30. kesäkuuta 1741 Veracruzista Havannaan, kun siihen osui salama. Seuranneessa tulipalossa aluksen ruutivarasto räjähti surmaten 10 ja haavoittaen 12 aluksella ollutta. Lisäksi kaupungissa sai surmansa viisi henkeä.
Intense

| Intense Embraze |
| --- | --- | --- |

Studioalbumin tiedot
 Äänitetty : Neo Studio
 Julkaistu: 29. huhtikuuta 1999
 Tuottaja(t): Kari Ilmarinen
 Tyylilaji: heavy metal
 Kesto: 41.56
 Levy-yhtiö: Mastervox
Embrazen muut julkaisut
| LAEH 1998 | Intense 1999 | Endless Journey 2001 |
Intense on suomalaisen metalliyhtyeen Embrazen toinen studioalbumi, joka julkaistiin vuonna 1999. Albumi nauhoitettiin, miksattiin ja masteroitiin Oulussa Neo Studiossa talvella 1998-1999. Albumin tuotti Immu Ilmarinen sekä Topi Hanhela ja julkaisi Mastervox Records.
Kappaleet

Kaikki kappaleet sanoittanut Tuohimaa ja Hanhela.
Sin, Love and the Devil – 3.35 (single edit, säv. Tuohimaa)
This Cold Day – 3.52 (säv. Määttä/Tuohimaa/Räsänen)
Rain and Moon – 5.56 (säv. Tuohimaa)
Endless Journey – 4.32 (säv. Määttä/Tuohimaa)
Passion – 4.11 (säv. Tuohimaa)
One Moon, One Star – 6.24 (säv. Tuohimaa)
Shame – 6.17 (säv. Tuohimaa)
Sin, Love and the Devil – 5.12 (albumiversio, säv. Tuohimaa)
Looking Ahead into the Embrace of Hell – 2.50 (säv. Määttä)
Kokoonpano

Lauri Tuohimaa – laulu, kitara, akustinen kitara (kappale 3)
Ilkka Leskelä – rummut, lyömäsoittimet
Heidi Määttä – koskettimet, taustalaulu (kappale 4)
Kokoonpano > Vierailevat muusikot

Toni Kaisto – bassokitara (kappaleet 1, 3, 5 ja 8)
Janne Räsänen – bassokitara (2, 4, 6 ja 7)
Hannele Tuohimaa – taustalaulu (kappale 4)
I.Koskenniemi – huudot
L. Virta – huudot
Tommi Ilmarinen – akustinen kitara (kappale 3)
Tritonus-Quarted – jousisoittimet
Aiheesta muualla

Albumi Intense Encyclopaedia Metallum -sivustolla (englanniksi)
Intense discogs.com -sivustolla
Thomas Newman

| Thomas Newman |
| --- | --- |
 Thomas Newman Classic Brit Awardsissa 2010.
Henkilötiedot
Syntynyt: 20. lokakuuta 1955 (ikä 68) Los Angeles, Kalifornia, Yhdysvallat
Muusikko
Aktiivisena:  1979–
  [ Muokkaa Wikidatassa ] [ ohje ]  
Thomas Montgomery Newman (s. 20. lokakuuta 1955 Los Angeles) on yhdysvaltalainen säveltäjä. Hänen kuuluisimpia teoksiaan ovat muun muassa Mullan alla ja Angels in America -sarjojen teemamusiikit sekä musiikki elokuviin Hevoskuiskaaja, Nemoa etsimässä, Vihreä Maili, Lemony Snicketin surkeiden sattumusten sarja, Rautarouva sekä Sam Mendesin ohjaama 007 Skyfall. Newman on säveltänyt musiikin myös Mendesin elokuviin American Beauty, Matkalla Perditioniin, Merijalkaväen mies ja Revolutionary Road.
Thomas Newman on saanut 13 Oscar-ehdokkuutta ja voittanut kaksi Bafta-palkintoa, viisi Grammyä ja Emmy-palkinnon.
Nuoruus

Newman syntyi vuonna 1955 Los Angelesissa. Hän opiskeli musiikkia ensin kaksi vuotta Etelä-Kalifornian yliopistossa ja suoritti sitten säveltämisen master-tutkinnon Yalessa. Hän soitti syntetisaattoria usean vuoden ajan yhtyeessä The Innocents.
Valmistuttuaan Newman teki töitä teatterissa ja soitti monissa yhtyeissä. Broadwayn Stephen Sondheim vaikuttui hänen soitostaan ja palkkasi hänet säveltämään musiikin teatteriesitykseen Three Mean Fairy Tales. Newmanin läpimurtoelokuva oli vuonna 1985 ensi-iltansa saanut Missä olet, Susan?.
Tunnettu suku

Newmanin isä on yhdeksän Oscaria saanut elokuvasäveltäjä Alfred Newman, eikä isän varjosta nouseminen ollut hänelle helppoa. Newmanin muita tunnettuja sukulaisia ovat Lionel Newman, Emil Newman, Randy Newman, David Newman, Maria Newman ja Joey Newman.
Valikoitu filmografia

Nörttien kosto, 1984
Missä olet, Susan?, 1985
The Lost Boys, 1987
Paistetut vihreät tomaatit, 1991
Naisen tuoksu, 1992
Kolmenkesken, 1994
Rita Hayworth – avain pakoon, 1994
Pikku naisia, 1994
Oscar & Lucinda – kohtalon korttipeli, 1997
Mad City – yksinoikeudella, 1997
Hevoskuiskaaja, 1998
American Beauty, 1999
Vihreä maili, 1999
Erin Brockovich, 2000
Anna hyvän kiertää, 2000
Satimessa, 2001
Matkalla Perditioniin, 2002
Valkoinen oleanteri, 2002
Nemoa etsimässä, 2003
Angels in America, 2003
Lemony Snicketin surkeiden sattumusten sarja, 2004
Cinderella Man, 2005
Merijalkaväen mies, 2005
Jaettu Berliini, 2006
Revolutionary Road, 2008
WALL-E, 2008
Brothers, 2009
Piiat, 2011
Rautarouva, 2011
Kohtalon valvojat, 2011
The Best Exotic Marigold Hotel, 2012
007 Skyfall, 2012
Vakoojien silta, 2015
Palkinnot ja ehdokkuudet

Newman on saanut muun muassa useita Emmy-, Grammy- ja BMI-ehdokkuuksia ja palkintoja muun muassa elokuvista Hevoskuiskaaja, American Beauty, Vihreä maili, Pikku naisia, Lemony Snicketin surkeiden sattumusten sarja ja Matkalla Perditioniin.
Aiheesta muualla

Thomas Newman Internet Movie Databasessa. (englanniksi)
Thomas Newman Elonetissä.
The Goldbergs

The Goldbergs oli yhdysvaltalainen radiossa ja televisiossa esitetty komediasarja. Sarjaa markkinoitiin radion ensimmäisenä juutalaisena komediana, ja ensimmäinen jakso lähetettiin nimellä The Rise of The Goldbergs vuonna 1929. Vuonna 1931 nimi yksinkertaistettiin muotoon The Goldbergs. Radiossa sarjaa kuultiin vuoteen 1946 asti. Televisiossa sitä esitettiin vuodesta 1949 vuoteen 1956.
Sarjan päätähtenä sekä radio-, että televisioversiossa, oli Gertrude Berg (1899–1966).
The Goldbergs pääsi Radio Hall of Fameen vuonna 1989.
Aiheesta muualla

The Goldbergs: Gertrude Berg
Jaakko Aaltonen

Jaakko Viljami Aaltonen (s. 1. lokakuuta 1974 Orimattila) on aktiiviuransa jo päättänyt suomalainen 400 metrin aitajuoksija. Kilpauransa aikana hän edusti Orimattilan Jymyä ja hänen valmentajanaan toimi vuonna 2001 lähtien Petteri Jouste. Kalevan kisoista Aaltonen saavutti 400 metrin aitajuoksussa kultaa vuonna 1997 sekä hopeaa vuosina 1998 ja 1999. Lisäksi hän saavutti urallaan sisäratojen SM-kisoista hopeaa 400 metrin aidoissa vuonna 2001 sekä kaksi pronssia 300 metrin aitajuoksussa vuosina 1995 ja 2000. Virallisissa kilpailuissa Aaltonen ei ole kilpaillut vuoden 2003 jälkeen.
Jakutian aurinko

| Jakutian aurinko |
| --- | --- |

Kirjailija:  Olli Heikkonen
Kieli:  suomi
Genre:  runous
Kustantaja:  Tammi
Julkaistu:  2000
Ulkoasu:  nidottu
Sivumäärä:  71
ISBN:  951-31-1785-5

Seuraava:  Kuinka maa muuttui musiikiksi
Löydä lisää kirjojaKirjallisuuden teemasivulta
Jakutian aurinko on Olli Heikkosen vuonna 2000 ilmestynyt esikoisrunokokoelma. Teos sai Helsingin Sanomain kirjallisuuspalkinnon.
Aiheesta muualla

Olli Heikkonen: Miten esikoiskirjani on syntynyt. Tuli & savu 2/2000.
Jani Saxell: Pysähtyneisyys ja liike. Kiiltomato.net 20.6.2000.
Irma Stenbäck: Jakutian aurinko kutsuu runokokoukseen. Helsingin sanomat 17.11.2000.
Maaria Pääjärvi: Hyvän maun runoutta: 2000-luvun kevytmodernismi. Kritiikin uutiset 1/2011.
JakutUgol

| ОАО ХК Якутуголь |
| --- | --- |
Yritysmuoto:  Julkinen osakeyhtiö
Kotipaikka:  Nerjungri, Saha
Toimiala:  kivihiilentuotanto
Tuotteet:  kivihiili
Kotisivu:  yakutugol.ru
Infobox OKVirheellinen NIMI-arvo: 
JakutUgol on Sahan tasavallan suurin kivihiiliyritys. JakutUgolin louhii kivihiiltä pääasiassa Nerjungrin, Kangalassyn ja Džebariki-Hajan esiintymistä. JakutUgol tuottaa yhdeksän miljoonaa tonnia kivihiiltä, josta suurin osa, kahdeksan miljoonaa tonnia, louhitaan Nerjungrin avokaivoksesta.
Aiheesta muualla

Kotisivu (venäjäksi)
Kotisivu (Arkistoitu – Internet Archive) (englanniksi)
The God that Failed

| ”The God that Failed” Metallica |
| --- | --- | --- |

Kappaleen tiedot
 Albumilta: Metallica
 Julkaistu: 1991
 Tuottaja(t): Metallica, Bob Rock
 Tyylilaji: heavy metal
 Kesto: 05.05
 Levy-yhtiö: Elektra / Vertigo / Universal
Metallican muut kappaleet
| ”Of Wolf and Man” 9 | ”The God that Failed” 10 | ”My Friend of Misery” 11 |
The God that Failed on Metallican vuonna 1991 julkaistun Metallica-albumin kymmenes kappale. Sitä ei koskaan ole julkaistu singlenä, mutta se oli ensimmäinen livenä kuultu kappale albumilta. Kappale on Metallican ensimmäinen, jossa kitarat ja bassokitara ovat E♭ Standard-vireessä.
Kappaleen taustaa

James Hetfield kuvaili kappaletta "hienona... Hitaana, raskaana ja rumana." Soolokitaristi Kirk Hammett kertoo kappaleen soolosta: "Olin jo saanut soolon valmiiksi, mutta se ei sopinut, koska se oli liian bluesmainen." Hammettin mukaan hän teki soolon tuottaja Bob Rockin kanssa. He sävelsivät yhdessä melodian, johon Hammett tahtoi lisätä harmonian, mutta Rockin mielestä se olisi tehnyt kappaleesta liian "nätin". Sen sijaan hän ehdotti kitaristille, että hän soittaisi melodian oktaavia ylempää. Lopullinen kitarasoolo tarttui albumille lukuisten yritysten tuotoksena. Hammett pitää kappaleen sooloa albumin parhaana.
Kappaleen teema käsittelee uskoa, ja ihmisen luottamusta siihen. Sanoitukset kuvaavat Hetfieldin tuskaa hänen äitinsä kuoleman olosuhteista. Hän kuoli syöpään kieltäydyttyään hoidosta, uskoen Jumalan parantavan hänet. Hetfield uskoi, että jos hän ei olisi seurannut Kristillistä tiedettä ja olisi suostunut syöpähoitoon, hän olisi voinut selvitä.
Monet ateistijärjestöt ihailevat kappaletta sen sisällön vuoksi.
Kokoonpano

James Hetfield – rytmikitara, laulu
Lars Ulrich – rummut
Kirk Hammett – soolokitara
Jason Newsted – basso, taustalaulu
Ivana Brkljačić

Ivana Brkljačić
Ivana Brkljačić (s. 25. tammikuuta 1983 Villingen-Schwenningen, Saksa) on kroatialainen moukarinheittäjä. Brkljačićin suurimmat saavutukset ovat junioreiden MM-kulta vuosilta 2000 ja 2002. Hän oli myös mukana olympiakisoissa 2000, missä hän sijoittui finaalissa yhdenneksitoista. Hänen ennätyksensä on 75,08, minkä hän heitti kesäkuussa 2007 Varsovassa.
MM-kisat 2007

Brkljačić lähti yhtenä suurimmista voittajasuosikeista MM-kisoihin 2007.  Hän heittikin karsinnan 1. kierroksella tuloksen 74,83, mutta epäonnistui finaalissa jääden yhdenneksitoista.
Saavutuksia

| Vuosi | Kilpailu | Paikka | Sijoitus |
| --- | --- | --- | --- |
| 1999 | Alle 18-v. MM-kilpailut | Bydgoszcz, Puola |  pronssia |
| 2000 | Olympialaiset | Sydney, Australia | 11. |
| 2000 | Junioreiden MM-kilpailut | Santiago, Chile |  kultaa |
| 2001 | Junioreiden EM-kilpailut | Grosseto, Italia |  kultaa |
| 2001 | MM-kilpailut | Edmonton, Kanada | 8. |
| 2002 | Junioreiden MM-kilpailut | Kingston, Jamaika |  kultaa |
| 2005 | Euroopan talviheittocup | Mersin, Turkki | 1. |
| 2006 | IAAF:n yleisurheilufinaali | Stuttgart, Saksa | 4. |
| 2007 | MM-kilpailut | Osaka, Japani | 11. |
| 2007 | IAAF:n yleisurheilufinaali | Stuttgart, Saksa | 2. |
| 2008 | IAAF:n yleisurheilufinaali | Stuttgart, Saksa | 4. |
Aiheesta muualla

Ivana Brkljačić Kansainvälinen yleisurheiluliitto. (englanniksi)
The Gods Featuring Ken Hensley

| The Gods Featuring Ken Hensley The Gods |
| --- | --- | --- |

Kokoelmalevyn tiedot
 Julkaistu: 1976
 Tuottaja(t): David A. Paramor
 Tyylilaji: rock
 Kesto: 49.11
 Levy-yhtiö: Columbia
The Godsin muut julkaisut
| To Samuel a Son 1970 | The Gods Featuring Ken Hensley 1976 | The Very Best Of The Gods Featuring Ken Hensley 1989 |
The Gods Featuring Ken Hensley on The Godsin vuonna 1976 julkaisema kokoelma-albumi.
Kappaleet

Puoli 1
Real Love Guaranteed (Konas/Hensley) 2.29
Farthing Man (Konas) 3.30
Penny Dear (Konas) 2.35
Lovely Anita (Kerslake) 3.29
Momma I Need (Hensley/Konas) 3.35
Candlelight (Hensley) 2.31
Radio Show (Sugarman/Robertson) 3.12
Hey Bulldog (Lennon/Mccartney) 3.01
Puoli 2
Maria (Bernstein/Sondheim) 3.58
Yes I Cry (Konas) 2.40
Candle's Getting Shorter (Hensley/Konas) 4.28
Looking Glass (Konas/Hensley) 4.14
Somewhere In The Streeet (Hensley) 2.47
Towards The Skies (Konas) 3.24
Misleading Colours (Konas/Kerslake) 3.38
Kokoonpano

Ken Hensley – kitara, koskettimet, laulu
Lee Kerslake - rummut
John Glasscock - basso
Joe Konas – kitara, laulu
Ivana Brlić-Mažuranić

| Ivana Brlić-Mažuranić |
| --- | --- |

Henkilötiedot
Syntynyt: 18. huhtikuuta 1874 Ogulin, Itävalta-Unkari
Kuollut: 21. syyskuuta 1938 (64 vuotta) Zagreb, Jugoslavian kuningaskunta
Ammatti:  kirjailija
Kirjailija
Tuotannon kieli: kroatia
Tyylilajit:  lastenkirjallisuus
Esikoisteos:  Valjani i nevaljani (1902)
Pääteokset:  Čudnovate zgode šegrta Hlapića (1913)   Priče iz davnine (1916)
Aiheesta muualla
Löydä lisää kirjailijoitaKirjallisuuden teemasivulta
Ivana Brlić-Mažuranić (18. huhtikuuta 1874 Ogulin, Itävalta-Unkari – 21. syyskuuta 1938 Zagreb, Jugoslavian kuningaskunta) oli kroatialainen kirjailija, joka kirjoitti ensimmäisiä kroatialaisia lastenkirjoja. Hänen satutarinoitansa on käännetty useille kielille.
Nuoruus ja perhe

Ivana Brlić-Mažuranić syntyi vuonna 1874 Ogulinissa, missä hänen isänsä Vladimir Mažuranić toimi asianajajana. Ivanan isoisä oli kroatialainen valtiomies ja runoilija Ivan Mažuranić. Hänen äitinsä Henrietta kuului puolestaan varakkaaseen varaždinilaiseen sukuun.
Mažuranićit muuttivat Ivanan lapsuuden aikana useasti, ja vuonna 1882 he asettuivat Zagrebiin, mistä Vladimir oli saanut paikan sisäasianministeriöstä. Ivana kävi kaksi vuotta tyttökoulua, mutta pääosin hän sai kotiopetusta.
Ivana Mažuranić meni vuonna 1892 naimisiin Vatroslav Brlićin kanssa. He muuttivat Brlićin sukutaloon Brodiin. Pariskunnan ensimmäinen lapsi Nada syntyi vuonna 1893. Ivan syntyi vuonna 1894, Vladimir 1895, Zora 1897, Zdenka 1899 ja Nikola 1902. Lapsista Vladimir ja Nikola kuolivat pian syntymän jälkeen.
Kirjallinen ura

Brlić-Mažuranić julkaisi vuonna 1902 ensimmäisen kirjansa Valjani i nevaljani, jonka julkaisemista hänen miehensä suku rahoitti. Omaelämäkerrassaan Brlić-Mažuranić kertoi, että hänen kirjalliset intohimonsa olivat ristiriidassa naiselle tarjotun roolin kanssa. Naisen tulisi hoitaa aina perhe-, avioliitto- ja kasvatusvelvollisuudet ennen muita tehtäviä. Brlić-Mažuranić sai motivaatiota kirjoittaa, sillä hän oli jo saanut täytettyä velvollisuutensa naisena. Valjani i nevaljani oli tarkoitettu lähinnä perheen, ystävien ja tuttavien luettavaksi. Se sisälsi lapsille suunnattuja novelleja ja runoja.
Brlić-Mažuranić eli vuosien 1902–1916 aikana näkyvää elämää Brodin kulttuuripiireissä, ja hän julkaisi tuona aikana kaikkiaan viisi kirjaa. Vuonna 1905 julkaistu Škola i praznici oli esikoisteosta vastannut lasten novelli- ja runokokoelma. Čudnovate zgode šegrta Hlapića (1913) oli Brlić-Mažuranićin ensimmäinen romaani ja ensimmäinen kroatialainen lastenromaani. Sen taustamotiivi oli realistinen, mutta sekin yhdisti kerrontaan fantastisia elementtejä Brlić-Mažuranićin muiden teosten tavoin. Vuonna 1916 ilmestyi kuudesta sadusta koostunut kokoelma Priče iz davnine. Hänelle syntyi vielä vuonna 1917 tytär Nedjeljka, ja seuraavana vuonna hänestä tuli jo isoäiti. Brlić-Mažuranićin aviomies kuoli vuonna 1923.
Brlić-Mažuranić keskittyi 1920-luvulla entistä selkeämmin kirjalliseen uraansa, ja hänen teoksiaan alettiin myös kääntää muille kielille. Priče iz davnine ilmestyi vuonna 1924 Englannissa Allen & Unwinin julkaisemana. Brlić-Mažuranić kirjoitti myös kaksi uutta satua, jotka liitettiin Priče iz davninen kolmanteen painokseen vuonna 1926.
Brlić-Mažuranićista tuli vuonna 1929 Pen-kirjailijajärjestön jäsen, ja seuraavana vuonna Kroatian tiede- ja taideakatemian johtaja Gavro Manojlović ehdotti ensimmäisen kerran Brlić-Mažuranićia Nobelin kirjallisuuspalkinnon saajaksi. Brlić-Mažuranić pääsi vuonna 1937 ensimmäisenä naisena Kroatian tiede- ja taideakatemian jäseneksi.
Brlić-Mažuranićin elämä oli 1930-luvulla hankalaa, ja hän kärsi masennusajanjaksoista. Hän yritti elättää itsensä ja alaikäisen Nedjeljka-tyttären. Brlić-Mažuranić kirjautui vuonna 1938 zagrebilaiseen parantolaan, missä hän teki itsemurhan 21. syyskuuta.
Aiheesta muualla

Kuvia tai muita tiedostoja aiheesta Ivana Brlić-Mažuranić Wikimedia Commonsissa
Italian europarlamenttivaalit 2024

Italian europarlamenttivaalit 2024 järjestetään 9. kesäkuuta 2024, ja ne ovat osa vuoden 2024 europarlamenttivaaleja koko unionin alueella. Vaaleissa valitaan 76 europarlamentaarikkoa kaudeksi 2024–2029.
Islamisaatio

Intian islamisaatiosta varoittava propagandajuliste (2019)
Islamisaatio tarkoittaa islaminuskon ja sen tapojen leviämistä yhteiskunnassa ja politiikassa. Islamisaatio tarkoittaa ennen muuta sitä, että islamilaisen lain eli šarian noudattaminen yleistyy.
Termin käyttäjät näkevät usein islamin poliittisen vaikutuksen kasvun länsimaissa uhkakuvana. Islamisaatiosta on puhuttu esimerkiksi muslimien väestöosuuden kasvun yhteydessä Euroopassa. Koko maailman islamisoiminen on jihadistisen liikkeen pitkän tähtäimen tavoite.
Islamisaation määritelmiä

Tutkijoiden määritelmät islamisaatiosta vaihtelevat jonkin verran. Julian Lee (2010) katsoo sen tarkoittavan ortodoksisen, konservatiivisen islamin yleistymistä yhteiskunnassa. Michael Buehler (2016) liittää sen šarian käyttöön ottamiseen. Salim (2008) yhtyy näihin näkemyksiin ja katsoo, että etenkin šarian kannattajat pitävät islamisaation mittana šarian käyttöön ottamista yhteiskunnassa. Ali Saleem katsoo, että islamisaatiolla ja šarialla on yhteys, mutta se ei ole yksiselitteinen, koska šariaa koskevat tulkinnat vaihtelevat.
Islamisaatio uhkakuvana

Euroopan islamisaatiosta ovat varoitelleet 2010-luvulla useat nationalistiset ja oikeistopopulistisiksi luonnehditut poliitikot kuten Laura Huhtasaari, Viktor Orbán, Marine Le Pen,  Geert Wilders ja Matteo Salvini, mutta myös eräät muut, kuten kokoomuksen Eija-Riitta Korhola. Heidän mukaansa islamisaatio on uhka Euroopalle, sillä islam on arvoiltaan ja tavoiltaan vieras ja poliittinen uskonto, joka vaarantaa eurooppalaisen elämäntavan ja naisten aseman. He näkevät Euroopan islamisaation uhan kasvavan muslimien osuuden lisääntyessä Euroopan väestössä maahanmuuton seurauksena. Jotkut ovat ennustaneet Eurooppaan syntyvän muusta yhteiskunnasta erillisiä saarekkeita, joissa vallitsee islamilainen laki. Islamisaation estämiseksi on esimerkiksi Unkari aidannut etelärajansa estääkseen turvapaikanhakijoiden pääsyn maahan.
Käsitteen arvostelua

Ruotsalaisen Expo-säätiön  mukaan ajatus islamisaatiosta sisältää väärän oletuksen, että islam olisi yhtenäinen uskonto, joka eroaa huomattavasti länsimaisesta elämäntavasta. Siihen sisältyvän muslimivastaisen käsityksen mukaan Eurooppa olisi mukautumassa islamiin. Toistuvana pelkona on, että islamista on tulossa Ruotsissa kansallinen uskonto.
Expo-säätiön mukaan Ruotsin suurkaupunkien lähiöissä esiintyviä rikoksia, kuten raiskauksia ja mellakoita pidetään virheellisesti seurauksena islamisaatiosta. Myös väkivaltaiset etniset ja uskonnolliset konfliktit nähdään seurauksena islamisaatiosta sen sijaan, että ne oikeammin nähtäisiin tuloksena rasismista, liioitellusta nationalismista ja suvaitsemattomuudesta.
Suomen islamisaatio

Professori Matti Wiberg ja Tommi Meskanen ovat laskeneet, ettei Suomen islamisaatio tapahdu ainakaan nopeasti, sillä muslimien nykyinen väestöosuus on pieni. Heidän mukaansa islamistien poliittinen valta voi toisaalta kasvaa merkittäväksi jo vähemmistöstäkin. Islamisaatiota hidastaa maahanmuuttajien tyypillisesti vähäinen poliittinen aktiivisuus ja heidän poliittinen hajanaisuutensa.
Kalevi Sorsa -säätiön Ilkka Vuorikuru toteaa, että islamisaation suhteen ”ei ole mitään pelättävää”. Vuorikuru kirjoittaa: ”Populaarikulttuurissa islamisaatiossa on kyse yhdestä monista länsimaisen kulttuurin sisällä syntyneistä uhkanarratiiveista. Tyypillistä näille kertomuksille on ulkopuolisen uhan kärjistäminen todelliseksi ja välittömästi länsimaalaisia ihmisiä ja arvoja uhkaavaksi ilmiöksi.” Vuorikurun mukaan ”Islamisaatio ei pidä paikkaansa, mutta se yhdistelee totta ja fiktiota suurentelemalla ja tulkitsemalla väärin.”
Suomessa vieraillut oikeustieteen professori Asifa Quraishi-Landes  ehdotti, että länsimaissa pitäisi antaa lisää tilaa ja tukea muslimien noudattamalle  šaria-laille. Hän lausui, että ”Nyt länsimaiden pitää päättää, ottavatko ne välttämättömät muutokset vastaan pakolla vai ilolla. Jotkin uudet tavat voisi myös toivottaa tervetulleeksi.”
Peruslakivaliokunnan puheenjohtaja Kimmo Sasin mielestä šariaa voitaisiin soveltaa muslimien välisten siviiliriitojen sovittelussa niiltä osin, kun se ei ole ristiriidassa Suomen lakien kanssa.  Tutkijatohtori Sanna Mustasaari ja akatemiatutkija Mulki al-Sharmani katsoivat, että ”vastakkainasettelu uskonnon normien ja Suomen lain välillä perustuu yksinkertaistuksiin eikä auta ymmärtämään kumpaakaan.” Kirjoittajat huomauttavat, että ”puheenvuorot, joissa herätellään pelkoa šaria-laista, eivät edesauta kenenkään ihmisoikeuksia eivätkä vie keskustelua kohti kaikille yhteistä, monimuotoista suomalaista yhteiskuntaa ja sellaista kansalais­käsitystä, johon myös uskonnolliset vähemmistöt voisivat kuulua.”